burgasdotpro/wikipedia huggingface dataset:
Podskalský Roháč

Podskalský Roháč je národná prírodná rezervácia v správe štátnej ochrany prírody Strážovské vrchy.
Nachádza sa v južnej časti Súľovských vrchov, nad obcou Podskalie v okrese Považská Bystrica v Trenčianskom kraji. Bola vyhlásená v roku 1993 s výmerou bez ochranného pásma. Je súčasťou Chránenej krajinnej oblasti Strážovské vrchy (ako jedna z piatich NPR). Na území rezervácie platí 5. stupeň ochrany čiže najvyššý.
Predmetom ochrany sú: "Prirodzené lesné a nelesné biocenózy so zachovalou teplomilnou vegetáciou na vápencovom substráte s výskytom chránených a zriedkavých druhov rastlín. Hodnotná je aj abiotická zložka - bralné útvary - bašty, piliere, skalné okná a pod."
Poloha a popis.
NPR Podskalský Roháč predstavuje veľmi zaujímavý bralnatý vápencový masív. Reliéf v juhozápadnej časti, výstižne nazývanej Osobitá, vytvára skalné mesto s rozsiahlymi pozoruhodnými skalnými útvarmi - bašty, skalné okná, piliere. Z hľadiska geologickej stavby ho budujú vápencové zlepence. Vďaka vápencovému podložiu sa tu vyskytujú teplomilné rastlinné spoločenstvá viazané na daný podklad.
Masívu dominujú dva výrazné vrcholy - južnejšie sa vypínajúce nižšie z oboch Veľké skaly () a severnejšie položený Roháč ().
Svoje pomenovanie dostala prírodná rezervácia podľa názvu obce, nad ktorou sa nachádza.
Na vrchol masívu vedie neznačkovaný turistický chodník, zdolanie ktorého však vyžaduje isté skalolezecké skúsenosti.
Miroslav Fišmeister

Miroslav Fišmeister (* 23. apríla 1976, Brno) je moravský básnik a amatérsky prírodovedec. Po maturite na gymnáziu nedokončil štúdium filozofie, religionistiky a angličtiny na FF MU. Pracoval v rôznych robotníckych profesiách (okrem iného v brnianskej ZOO); v súčasnosti je v invalidnom dôchodku. Publikoval napr. vo "WELESe", "H aluzi" a "Psím víně". Jeho verše vyšli, preložené do francúzštiny, vo švajčiarskej frankofónnej revue "Le Passe Muraille", ktorej šéfredaktorom je Jean-Louis Kuffer; na Slovensku publikoval verše v časopise "Kloaka". Miroslav Fišmeister žije v Brne.
Tommy Emmanuel

Tommy Emmanuel (* 31. máj 1955, Muswellbrook Shire, Austrália) je austrálsky gitarista známy hlavne komplexným fingerpicking (Travis finger picking) štýlom, energickému vystupovaniu a používaniu percusivneho spôsobu hry.
Svoju prvú gitaru dostal už ako 4-ročný, kedy ho jeho matka učila, aby jej robil sprievod. V siedmich rokoch počul v rádiu Cheta Atkinsa a tento moment sa stal jeho celoživotnou motiváciou. Nikdy nechodil na hodiny hudby, napriek tomu je zaraďovaný medzi najlepších gitaristov.
Ovplyvnil ho Atkinsov štýl hraníia (fingerpicking), kedy palec ruky hrá basovú linku a ostatné dva alebo tri prsty hrajú melódiu. Hrá hlavne folk, rock, pop a blues. Ako sólista nikdy nehrá s kulisou nejakých hudobných nahrávok a snaží sa používať minimum efektov, ale čas od času na koncertoch hrá so sláčikovými kvartetmi a inými gitaristami.
Ocenenia.
V roku 1998 bol nominovaný na cenu Grammy v kategórii "Country instrumental performance" za song "Smokey Mountain Lulaby" (duet s Chetom Atkinsom). 
V roku 2007 vyhrala jeho skladba "Gameshow Rag/Cannonball rag" cenu za inštrumentálnu skladba roku na 35th Country Music Festivalu, v tom istom roku bola nominovana na cenu Grammy v kategórii "Best Country Instrumental Performance".
V máji roku 2008 bol v čitateľskej ankete časopisu "Guitar Player Magazine" zvolený za najlepšieho akustického gitaristu.
Michal Kováč (rozlišovacia stránka)

Michal Kováč môže byť:
Jozef Marián Gálik

Jozef Marián Gálik (; * 21. február 1933, Igram – † 27. september 2024, Bratislava) bol slovenský sinológ, prekladateľ a literárny vedec.
Patril k študentom Jaroslava Průška, v rokoch 19531958 študoval na Filologickej fakulte UK v Prahe odbor sinológia a dejiny Ďalekého východu. Vo svojich štúdiách pokračoval na Pekinskej univerzite ako študent postgraduálneho štúdia v rokoch 19581960. Od roku 1960 pracoval v Slovenskej akadémii vied, kde sa spolu s Viktorom Krupom stal zakladateľom Kabinetu orientalistiky (dnes Ústav orientalistiky SAV). Bol priekopníkom výskumu moderných čínskych intelektuálnych dejín vďaka svojmu projektu štúdia vplyvu Biblie na čínsku literatúru.
Roku 1966 obhájil vedeckú hodnosť kandidáta vied (CSc.). V nasledujúcom roku získal štipendium Nadácie Alexandra von Humboldta, v rámci ktorého strávil rok na Mníchovskej univerzite, kde okrem iného prepracoval svoju kandidátsku prácu. Tá vyšla v r. 1969 v angličtine pod názvom "Mao Tun and Modern Chinese Literary Criticism". Išlo o prvú vedeckú monografiu o čínskom spisovateľovi Mao Tunovi, s ktorým sa J. Gálik spoznal aj osobne počas svojho pobytu v Číne. Toto prelomové dielo získalo medzinárodný ohlas, o čom svedčia početné citácie.
V októbri 1969 odišiel J. M. Gálik na štipendijný pobyt do Mníchova ako vedecký spolupracovník Nadácie Volkswagen. Pracoval na projekte "German Impact on" "Modern Intellectual History", ktorý v danom období viedol. Po nútenom návrate na Slovensko na jeseň 1970 začal pracovať na dizertácii na vedeckú hodnosť DrSc., ktorá vyšla roku 1980 pod názvom "The Genesis of Modern Chinese Literary Criticism (19171930)" a stala sa jeho najcitovanejšou publikáciou, ktorá si získala mimoriadny ohlas hlavne v Číne. V roku 1985 získal vedeckú hodnosť DrSc. V roku 1986 J. M. Gálik publikoval vo Wiesbadene svoju tretiu knihu "Milestones in Sino-Western Literary Confrontation (18981979). The Genesis" a "Milestones" boli niekoľkokrát vydané aj v čínskom preklade a boli zaradené medzi študijné texty pre čínskych študentov modernej čínskej literatúry a literárnej komparatistiky.
V roku 1988 inicioval vznik sinológie ako študijného odboru na FF UK v Bratislave, kde vyučoval až do roku 2000. Po roku 1989 sa J. M. Gálik začal venovať štúdiu Biblie a jej vplyvu na čínsku literatúru a kultúru počas 20. storočia. Prvá kniha s touto tematikou vyšla roku 2004 pod názvom "Influence, Translation and Parallels. Selected Studies on the Bible in China," Sankt Augustin: Monumenta Serica Institute. Celkovo vyšlo v čínskom preklade šesť jeho kníh.    
Bohatá publikačná činnosť Jozefa Mariána Gálika zahŕňa 15 vedeckých monografií, 333 vedeckých štúdií a článkov v rôznych jazykových variáciách a vyše 210 vedeckých recenzií.
25. marca 2006 mu bola ako jedinému vedeckému pracovníkovi z odboru spoločenských vied na Slovensku udelená cena Alexandra von Humboldta.
Dr. Gálik získal viacero ocenení svojej vedeckej práce aj na Slovensku, a to v podobe Striebornej plakety Ľudovíta Štúra (1983), Zlatej plakety Ľudovíta Štúra (1998) a Ceny SAV za III. oddelenie (2003). Roku 2012 sa stal emeritným členom Učenej spoločnosti SAV a v roku 2013 získal Zlatú medailu SAV.
Ján Múčka

PhDr. Ján Múčka, CSc. (* 31. október 1941, Martin – † 3. jún 1994, Senec) bol popredný slovenský vietnamista, tlmočník a prekladateľ.
Život.
Ján Múčka študoval na Filozofickej fakulte UK v Prahe. Patril medzi prvých absolventov odboru vietnamistika, zároveň patril k študentom významného českého lingvistu a vynikajúceho odborníka na vietnamčinu Iva Vasiljeva. Svoje štúdia v Prahe zakončil v roku 1966.
Po ukončení vysokej školy pracoval ako tlmočník a prekladateľ v Hanoji (1966). V roku 1970 začal pracovať ako odborný pracovník v Kabinete orientalistiky SAV.
Predmetom jeho výskumu sa stala moderná vietnamská literatúra v rokoch 1918 až 1945. Ján Múčka je autorom mnohých prekladov do slovenčiny, čím prispel k poznaniu Vietnamu vo vtedajšom Česko-Slovensku.
Ján Ičo

Mgr. Ján Ičo, Ph.D.(* 6. január 1980, Košice) je slovenský vietnamista.
Vzdelanie a výskum.
Ján Ičo ukončil doktorské štúdium v roku 2012. V rokoch 2000 – 2004 vyštudoval odbor vietnamistika v Ústave Ďalekého východu (FF UK v Prahe). Svoje štúdium zakončil obhajobou diplomovej práce "Budhizmus v období formovania štátu". V akademickom roku 2002/2003 absolvoval stáž na Vietnamskej národnej univerzite v Hanoji. Je zakladajúcim členom občianskeho združenia Klub Hanoi.
V rokoch 2004 – 2015 pôsobil na odbore "Etnológia so špecializáciou vietnamistika" v Ústave Ďalekého východu FF UK. Podieľal sa na prednášaní predmetov: Myslenie Ďalekého východu, Úvod do vietnamskej literatúry, Dejiny Vietnamu, Úvod do dejín staršej budhistickej literatúry a vietnamský jazyk. V rokoch 2016 – 2017 pôsobil na Univerzite Palackého v Olomouci. Prekladá, tlmočí a publikuje.
Martin Kuľha

Martin Kuľha (* 7. august 1976, Poprad) je slovenský hokejový útočník.
Kariéra.
Celú svoju doterajšiu kariéru pôsobil na Slovensku. Hrávať začal v rodnom Poprade. Za A-tím začal hrať v sezóne 1995/1996. Počas tejto sezóny hrával na striedavý štart v Žiline v tej nasledujúcej v Púchove, inak až do sezóny 2000/2001 pôsobil v Poprade. V spomínanej sezóne prestúpil do Slovana Bratislava kde pôsobil do sezóny 2009/2010. V drese Slovana sa stal dvakrát najlepším strelcom extraligy.
Reprezentácia.
V drese slovenskej reprezentácie odohral 41 zápasov, v ktorých strelil 12 gólov.
De Havilland Canada Dash 8

De Havilland Canada DHC-8, bežne známe ako Dash 8, je kanadské turbovrtuľové dopravné lietadlo určené na prepravu osôb na regionálnych linkách.
Vývoj.
Lietadlo DHC-8 (Dash 8) bolo navrhnuté koncom 70. a začiatkom 80. rokov 20. storočia ako reakcia na dopyt po nových typoch regionálnych dopravných lietadiel na leteckom trhu, poháňaných turbovrtuľovými motormi, s kapacitou 30 až 40 cestujúcich. Lietadlo bolo pôvodne vyrábané firmou De Havilland Canada. Od roku 1992, kedy firmu De Havilland Canada prevzala spoločnosť Bombardier Aerospace, bolo lietadlo vyrábané už len firmou Bombardier Aerospace. V roku 2019 projekt odkúpil írsky výrobca lietadiel Viking Air spolu s právami na názov a ochrannú známku spoločnosti De Havilland.
Prvý let prototypu lietadla Dash 8 (verzia Dash 8-100) sa konal dňa 20. júna 1983. O dva roky neskôr zaviedla kanadská letecká spoločnosť NorOntair do prevádzky prvé lietadlo tohto typu.
Katla

Katla je islandská sopka. Rozkladá sa severne od najjužnejšie položenej obce Islandu Vík í Mýrdal a na východ od menšieho ľadovca Eyjafjallajökull. Jej vrchol dosahuje výšku 1512 metrov a je sčasti pokrytý silným ľadovcom Mýrdalsjökull s hrúbkou 200 až 700 metrov a plochou . Sopečný kráter má priemer 10 kilometrov.
K erupciám sopky dochádza približne každých 40 až 80 rokov. Väčšinou ide o freatomagmatické výlevy, v dôsledku styku lávy s ľadovcom bežne produkuje tzv. jökulhlaupy, teda náhle záplavy. K poslednej veľkej erupcii došlo v roku 1918. Pravdepodobne došlo ešte k menšej erupcii v roku 1955; tá však neprerazila ľadovcový príkrov. Od roku 930 bolo spolu zdokumentovaných 16 až 20 erupcií. Katla je zdrojom pyroklastických prúdov, tzv. tefry (približne 6 až 7 kubických kilometrov).
Katla vykazuje známky nepokoja už od roku 1999. Geológovia majú obavy, že k erupcii môže dôjsť kedykoľvek v blízkej budúcnosti. Aktivita sopky je pod neustálym dohľadom, a to najmä po erupciách sopky Eyjafjallajökull ležiacej pod rovnomenným ľadovcom v marci a apríli roku 2010. Erupcie tejto blízkej sopky vyvolávajú medzi geofyzikmi obavy, že by mohli spustiť aj erupciu sopky Katla.
Morská panna

Morská panna je mytologická vodná bytosť so ženskou hlavou a ženským telom a s chvostom ryby namiesto nôh.
Tak ako sirény, morské panny niekedy zvádzajú a lákajú ľudí svojim spevom skočiť do mora, kde sa buď utopia alebo sú unesení do podmorského kráľovstva. Morské panny bývajú opísané ako príšery.
Vláda Slovenskej republiky od 27. júna 1990 do 22. apríla 1991

Vláda Slovenskej republiky od 27. júna 1990 do 22. apríla 1991, resp. prvá vláda Vladimíra Mečiara bola vládou, ktorej predsedom bol Vladimír Mečiar. Počas jej funkčného obdobia došlo k premenovaniu, resp. vytvoreniu niektorých nových ministerstiev:
Česko Slovensko má talent

Česko Slovensko má talent je televízny projekt slovenskej TV JOJ a českej Prima TV. Projekt je česko-slovenskou verziou šou "Got Talent". Vysiela sa od 29. augusta 2010. V roku 2016 sa vysielala jej šiesta séria.
Formát súťaže.
Súťaž sa skladá z niekoľkých častí:
Martin Slobodník

Prof. Mgr. Martin Slobodník, PhD. (* 10. apríl 1970, Bratislava – † 14. apríl 2019, Bratislava) bol slovenský sinológ, tibetológ, prekladateľ, historik a žurnalista.
Vzdelanie.
Martin Slobodník patril k prvej generácií slovenských sinológov vyštudovaných na Slovensku. V rokoch 19881994 študoval na Filozofická fakulta Univerzity Komenského v Bratislave, odbor sinológia – prekladateľstvo a tlmočníctvo na Katedre jazykov a kultúr krajín Ďalekého východu.
V rokoch 19911993 absolvoval študijný pobyt na Katedre čínskeho jazyka a kultúry Pekinskej univerzity v ČĽR, štúdium klasickej a modernej čínštiny, čínskych dejín. Od septembra 1996 do júla 1998 absolvoval študijný pobyt na Katedre jazykov a kultúr vnútornej Ázie na univerzite v Bonne, kde sa venoval štúdiu tibetológie.
Od augusta 1998 bol odborným asistentom Kabinetu orientalistiky Slovenskej akadémie vied. V septembri 2000 sa stal odborným asistentom Katedry jazykov a kultúr krajín východnej Ázie Filozofickej fakulty Univerzity Komenského. V októbri 2003 mu bol udelený titul PhD. za prácu "Čínsko-tibetské vzťahy v období 13681434: dynastia Ming a rod Phag-mo-gru". V septembri 2007 sa stal vedúcim Katedry jazykov a kultúr krajín východnej Ázie a v októbri 2007 habilitoval v odbore všeobecné dejiny. Od júna 2013 bol prodekanom Filozofickej fakulty UK pre rozvoj fakulty a informačné technológie, neskôr aj pre medzinárodné vzťahy a od 1. februára 2019 bol dekanom fakulty.
Prezident Andrej Kiska ho 16. mája 2016 vymenoval za profesora v odbore orientálne jazyky a kultúry.
José María Gutiérrez

José María Gutiérrez Hérnandez, známejší ako Guti (* 31. október 1976) je španielsky futbalista, ktorý v súčasnosti hrá v klube Beşiktaş JK. Guti je odchovancom Real Madrid.
S Realom získal 5 titulov v domácej lige, 3-krát vyhral Ligu majstrov, raz vyhral španielsky superpohár a taktiež aj MS klubov. Počas kariéry hral s viacerými známymi hráčmi, napr. Zinedine Zidane, Luis Figo, David Beckham, Raúl, Cristiano Ronaldo či Roberto Carlos.
Osobný život.
Guti je ženatý so Španielskou TV celebritou Arancha de Benito od 22. júna 1999. Spolu majú dve deti- Zaira a Aitor. Guti s rodinou žijú iba v malom okraji priateľov.
Miloslav Stingl

Miloslav Stingl (* 19. december 1930, Bílina – † 11. máj 2020, Praha) bol český cestovateľ, etnograf a spisovateľ.
Životopis.
Narodil sa v Bílině, dlhý čas žil v Karlovych Varoch, ktoré považuje za svoj domov a od roku 1980 žije v Prahe. Pracoval v Akadémii vied, kde zodpovedal za výskum mimoeurópskych národov, ich kultúr a umenia. 
Vykonal rozsiahle cesty a expedície, počas ktorých navštívil 151 krajín všetkých kontinentov. Jeho hlavný záujem patrí obyvateľom navštívených krajín, hlavne Indiánom napr. Mayom, Polynézanom, austrálskym Aborigenom, Inuitom (Eskymákom) atď. Dokaže komunikovať, alebo sa čiastočne dohovorí v 17 jazykoch. Asi najexotickejším z nich je jazyk papuánskeho kmeňa Kumov.
Počas svojich ciest strávil v zahraničí 19 rokov. Pri svojich pobytoch pôsobil aj na zahraničných univerzitách a vedeckých ústavoch, napr. v RISM v New Yorku. Zároveň vďaka tejto činnosti bol prijatý aj do "Société des Américanistes" pri UNESCO v Paríži a tiež do "Société des Océanistes" pri UNESCO. 
S príslušníkmi rady domorodých, najmä indiánskych a tichomorských etník, sa mimoriadne úzko zblížil. Jeden indiánsky kmeň ho dokonca zvolil za svojho náčelníka. Stinglovo indiánske meno znie OKIMA - v preklade "Ten ktorý vedie". 
Od najranejšej mladosti sa venuje literatúre. Vo svojej spisovateľskej činnosti využíva aj poznatky získané pri svojich zahraničných cestách a pri svojej vedeckej činnosti. Napísal 41 kníh, ktoré vyšli v 239 vydaniach v celkovom náklade 16 919 000 výtlačkov, čím je dlhodobo jedným z vôbec najprekladanejších a v zahraničí tiež vydávaných českých spisovateľov. Je členom Obce spisovateľov, predtým bol aj členom Zväzu českých spisovateľov a Zväzu československých spisovateľov.
V cudzine potom tvorí aj knihy predstavujúce a propagujúce jeho vlasť. Napísal a zverejnil napríklad knihu o českých kúpeľných mestách. Tiež (snáď na podnet z Bruselu) bol vyzvaný, aby Česko predstavil v rozsiahlom reprezentatívnom diele "Čo je v Európe najkrajšie". 
Pri svojich cestách vyhotovuje rozsiahle filmové záznamy. Celkovo vytvoril 510 hodín obrazového materiálu. Z jeho časti pripravila nemecká verejnoprávna televízia 33-dielny televízny seriál nazvaný "Okolo sveta s Miloslavom Stinglom" (v Česku ho prevzala a vysielala ČT 1 a ČT 2). Pre Slovenskú televíziu pripravil seriál o Indiánoch nazvaný "Predkovia a potomkovia Vinetua". Väčšia časť Stinglových obrazových materiálov však nebola doposiaľ použitá a je uložená v trezoroch. Pred 30 rokmi moderoval cestopisný cyklus Československej televízie nazvaný "Klub cestovateľov", taktiež pripravoval početné programy pre rozhlas a mnoho článkov pre rôzne noviny a časopisy. 
Bol predsedom redakčnej rady mesačníka "Latinská Amerika", ktorý spolu s niekoľkými priateľmi v roku 1965 založil. Bol vtedy aj podpredsedom Československej spoločnosti priateľov Latinskej Ameriky.
Andy Bell (hudobník)

Andrew Piran "Andy" Bell(* 11. august 1970, Cardiff, Spojené kráľovstvo) je anglický hudobník, skladateľ, producent a basgitarista. Je známy predovšetkým účinkovaním v britskej rockovej skupine Oasis, kde od roku 2000 až po rozpad skupiny v roku 2009 hral na basgitaru. V súčasnosti hrá s bývalými členmi Oasis Gemom Archerom a Liamom Gallagherom v skupine Beady Eye.
Stingl

Stingl môže byť:
Brno-Jundrov

Brno-Jundrov je od 24. novembra 1990 mestská časť štatutárneho mesta Brna nachádzajúca sa na pravom brehu rieky Svratky. Mestskú časť tvorí takmer celé katastrálne územie Jundrov a malá severozápadná časť katastrálneho územia Pisárky.
Vláda Slovenskej republiky od 12. decembra 1989 do 26. júna 1990

Vláda Slovenskej republiky od 12. decembra 1989 do 26. júna 1990, resp. vláda Milana Čiča bola vládou, ktorej predsedom bol Milan Čič.
Brno-Kníničky

Brno-Kníničky je mestská časť na severozápadnom okraji štatutárneho mesta Brna. Pod názvom Kníničky tiež katastrálne územie a do 1. júla 1960 samostatná obec.
Mestská časť má rozlohu 1091,76 ha, je tu evidovaných 21 ulíc a 1 166 adries.
Sud-Aviation SE 210 Caravelle

Sud-Aviation SE 210 Caravelle bolo prvým prúdovým dopravným lietadlom určeným pre krátke a stredné trate, ktoré v roku 1955 skonštruovala francúzska firma "Sud-Aviation", ktorá bola známa ako SNCASE. Lietadlo bolo prvým francúzskym prúdovým lietadlom a zároveň bolo prvým lietadlom, ktoré malo motory umiestnené na samostatných gondolách v zadnej časti lietadla, čím sa dosiahlo čistého krídla. Toto konštrukčné riešenie bolo a je používané v mnohých iných typoch lietadiel. Lietadlo Caravelle prerazilo na trhy v Európe a úspešne sa predávalo aj v Spojených štátoch, kde sa hlavným používateľom stal United Airlines.
Vývoj.
Dňa 12. októbra 1951 "Comité du Matériel civil" (výbor pre civilné letectvo) zverejnil špecifikácie pre lietadlo určené pre stredné trate, ktoré boli neskôr zaslané do "Direction technique et industrielle". Nové lietadlo malo spĺňať tieto požiadavky – mať kapacitu 55 až 65 cestujúcich a prepraviť 1 000 kg nákladu na vzdialenosť do 2 000 km, a to cestovnou rýchlosťou okolo 600 km/h. Typ a počet motorov nebol špecifikovaný, rovnako konštrukčné riešenie nebolo zadané. Vo Francúzsku sa mnoho leteckých firiem zaoberalo štúdiom lietadiel v podobných špecifikáciách už od roku 1946, žiadna z popredných francúzskych leteckých firiem však nemala ekonomickú silu začať s výrobou.
Odpoveď francúzskeho leteckého priemyslu na seba nenechala dlho čakať a na projekte lietadla podľa špecifikácií sa zúčastnili všetci poprední výrobcovia lietadiel vo Francúzsku. Nakoniec komisia vyberala z 20 projektov.
Zdroj.
Literatúra.
Encyklopédia lietadiel. 1. vyd. Bratislava: Nakladateľstvo Gemini, 1993. ISBN 80-7161-056-9.
Neuč vtáka lietať

Neuč vtáka lietať (alternatívny názov Neuč vtáka lietať!) je prvý sólový štúdiový album, ktorý nahral Richard Müller. Album vydalo v roku 1992 hudobné vydavateľstvo Popron Music. Album produkoval Richard Müller.
33 (album)

33 je druhý sólový album, ktorý nahral Richard Müller. Album vydalo v roku 1994 hudobné vydavateľstvo BMG Ariola. Album produkoval Richard Müller a Henrich Leško. Autorom hudby je až na skladbu „Smutná pieseň“ (autor Henrich Leško) v celom albume Jaroslav Filip. Skladba „Milovanie v daždi“ bola venovaná Richardovej exmanželke Soni, skladba „V páse zlomil sa mi človek“ bola venovaná primárovi a personálu neurologického oddelenia Železničiarskej nemocnice v Bratislave, skladba „Karel z americkej Prahy“ bola venovaná Karlovi Štégrovi a skladba „Očenáš“ bola venovaná pamiatke Mareka Brezovského. Názov albumu je pomenovaný podľa veku interpreta, Richard mal pri vydaní albumu 33 rokov, táto tematika sa opakuje aj pri albumoch 44 (2005) a 55 (2015). 
Výroba albumu.
Produkcia
LSD (album)

LSD je tretí štúdiový album, ktorý nahral Richard Müller. Album vydalo v roku 1996 hudobné vydavateľstvo PolyGram. V roku 2002 vyšla u vydavateľa Universal Music jeho reedícia. Album produkoval Oskar Rózsa a Andrej Šeban. Koproducentom bol Richard Müller.
Vietnamská demokratická republika

Vietnamská demokratická republika alebo Demokratická republika Vietnam (skrátene VDR, Vietnamsky: Việt Nam Dân Chủ Cộng Hòa), obvykle označovaná ako Severný Vietnam, bol komunistami ovládaný štát v severnej časti Vietnamu, zahrňujúca Tonkin a severnú polovicu Annamu. Hlavným mestom bol Hanoj.
História.
Nezávislosť bola vyhlásená Ho Či Minom 2. septembra 1945. Povstalecké hnutie Viet Minh viedlo partizánsku vojnu, v ktorej porazilo Francúzsku koloniálnu správu a 10. októbra 1954 získalo Hanoj. Francúzska Indočína bola rozdelená na Laos, Kambodžu a Vietnam, ktorý delila 17. rovnobežka na severný (Vietnamská demokratická republika) a južný (Vietnamská republika). Komunistická Vietnamská demokratická republika začala v južnej časti krajiny podporovať ozbrojené hnutie Vietkong. Severovietnamská armáda pri tom obsadila pohraničné oblasti Kambodže a Laosu a postupne tam vybudovala tzv. Ho Či Minovu cestu. Do konfliktu sa ako spojenci Vietnamskej republiky postavili krajiny na čele s USA, začala sa tzv. vietnamská vojna. V priebehu rokov 1965-1975 bol Severný Vietnam vystavený intenzívnym náletom amerického a juhovietnamského letectva. Bola to jedna z najintenzívnejších leteckých kampaní od konca druhej svetovej vojny. Po stiahnutí spojencov z Južného Vietnamu v roku 1972 sa vojská Severného Vietnamu pokúsili viackrát napadnúť Vietnamskú republiku. V máji 1975 sa im nakoniec podarilo ovládnuť celú krajinu. Severný Vietnam zanikol 2. júla 1976 tým, že sa oba vietnamské štáty zjednotili a vytvorili jednotnú Socialistickú republiku Vietnam.
Hospodárstvo.
Poľnohospodárstvo.
Vietnamská demokratická republika bola prevažne poľnohospodárska krajina, kde sa poľnohospodárstvo podieľalo na celkovej výrobe krajiny 2/3 produkcie a zamestnávalo 90% obyvateľstva. 85% ornej pôdy tvorila ryža. V roku 1960 sa dopestovalo 4,47 milióna ton ryže. Významné bolo tiež pestovanie kukurice, batátov, bavlny, juty a cukrovej trstiny.
Živočíšna výroba sa sústredila na chov dobytka, ktorý bol používaný prevažne ako ťažné zvieratá a tiež chov ošípaných.
Priemysel.
Priemysel sa sústredil na ťažbu nerastných surovín ako bolo uhlie (2575 tisíc ton v roku 1960, apatit (490 tisíc ton v roku 1960) a tiež rúd cínu a chrómu. Významná bola tiež výroba cementu (406 tisíc ton v roku 1960) a bavlnených tkanín.
Viktoriánska éra

Viktoriánska éra Spojeného kráľovstva je obdobie vlády kráľovnej Viktórie trvajúce od júna 1831 po jej smrť dňa 22. januára 1901. Jej vláda bola pre Britov obdobím dlhého blahobytu. Zisky získané zo zámorských oblastí Britského impéria ako aj priemyselných vylepšení v krajine umožnili rozvoj vzdelanej strednej triedy. Niektorí učenci udávajú začiatok tohto obdobia v roku 1832, kedy bol prijatý zákon o reforme volebného práva.
Tejto ére predchádzalo georgiánske obdobie a nasledovalo po nej eduardovské obdobie. Druhá polovica viktoriánskej éry sa približne prelínala s prvým obdobím „Belle Époque“ v kontinentálnej Európe a s americkým „Zlatým vekom“.
Toto obdobie je často charakterizované ako dlhé obdobie mieru, známe ako "Pax Britannica" a ako ekonomická, koloniálna a priemyselná konsolidácia, dočasne narušená Krymskou vojnou. Napriek tomu bola Británia vo vojnovom stave každý rok počas tohto obdobia. Ku koncu 19. storočia viedla politika Nového Imperializmu ku koloniálnym konfliktom a vyústila do Anglo-Zanzibarskej vojny a Boerskej vojny. 
Počet obyvateľov Anglicka sa takmer zdvojnásobil zo 16,8 milióna obyvateľov v roku 1851 na 30,5 milióna obyvateľov v roku 1901. Obyvateľstvo Írska sa rapídne znížilo, z 8,2 milióna obyvateľov v roku 1841 na 4,5 milióna obyvateľov v roku 1901. V rovnakom čase približne 15 miliónov obyvateľov odišlo zo Spojeného kráľovstva a usadilo sa väčšinou v Spojených štátoch, Kanade a Austrálii.
Na začiatku tohto obdobia Dolnú snemovňu viedli dve strany, Whigovci a Toryovci. Od päťdesiatych rokov 19. storočia sú Whigovci liberálmi a Toryovci konzervatívcami. Tieto strany boli vedené množstvom prominentných štátnikov: Lord Melbourne, Sir Robert Peel, Lord Derby, Lord Palmerston, William Ewart Gladstone, Benjamin Disraeli a Lord Salisbury. Nevyriešené problémy ohľadne 'Irish Home Rule' ("Návrh zákona o samospráve") hrali veľkú rolu v politike viktoriánskeho obdobia, najmä kvôli odhodlaniu Gladstona získať politické urovnanie. Takéto udalosti by eventuálne viedli k Veľkonočnému povstaniu v roku 1916 a hrali veľkú rolu v páde impéria.
Kráľovná Viktória je druhou najdlhšie vládnucou britskou panovníčkou v histórii. Prvou je Alžbeta II.
Kultúra.
V tomto období nastal návrat gotickej architektúry- neogotické obdobie, čo viedlo k súboju štýlov medzi gotickými a klasickými ideálmi. 
V polovici 19. storočia sa konala prvá svetová výstava, Veľká výstava (1851), ktorá predviedla najväčšie inovácie tohto storočia. Jej stredom bol Crystal Palace (Krištáľový palác), konštrukcia zo skla a železa. Vznik fotografie, prezentovaný na Veľkej výstave, viedol k významným zmenám vo viktoriánskom umení - kráľovná Viktória bola prvým britským panovníkom, ktorý sa nechal odfotografovať.
Nočná optika

Nočná optika je štvrtý štúdiový album, ktorý nahral Richard Müller. Album vydalo v roku 1998 hudobné vydavateľstvo PolyGram. Celý ho produkoval Richard Müller. 
Autorom hudby je, až na skladbu „Nočná optika“, Jaro Filip, autorom všetkých textov je Richard Müller.. Niektoré nahrávky albumu boli súčasťou soundtracku k slovenského filmu "Rivers of Babylon". Boli to skladby „24 hodín denne“ a „V tom istom meste“. V roku 2002 vyšla albumu u vydavateľa Universal Music reedícia. 
V porovnaní s albumom LSD, ktorý bol viac rockový, obsahuje "Nočná optika" trinásť kľudných skladieb, ktoré sú reminiscenciou na album "Neuč vtáka lietať" (1992).
Koniec sveta (album)

Koniec sveta je štúdiový album, Richarda Müllera. Album vydalo 9. septembra 1999 hudobné vydavateľstvo Universal Music. Produkoval ho Oskar Rózsa. Reedíciu albumu vydalo 18. marca 2002 hudobné vydavateľstvo B&amp;M Music.
… a hosté

… a hosté (alternatívny názov Richard Müller a hosté) je štúdiový album, ktorý nahral Richard Müller. Je to prvý sólový projekt Richarda Müllera, ktorý je spievaný po česky. Album vydalo v roku 2000 hudobné vydavateľstvo Universal Music. Produkovali ho: Michal Horáček, Oskar Rózsa a Richard Müller.
’01

’01 je štúdiový album, ktorý nahral Richard Müller. Album vydalo v roku 2001 hudobné vydavateľstvo Universal Music. Album produkoval Ivan Tásler. Hudba je autorsky rôznorodá, časť piesní si zhudobnil a otextoval sám Richard, za vznikom niektorých piesní stál Ivan Tásler, na albume sa ďalej podieľali Marcel Buntaj a Vlado Krausz. Jaroslav Filip sa na albume podieľal „In memoriam“. Bol dlhoročným priateľom Richarda Müllera, preto je posledná skladba „Planý poplach duše“ venovaná jeho pamiatke (Jaro ju zložil). Album obsahuje aj bonusovú neuvedenú dvanástu nahrávku s krátkou hudobnou sekvenciou Jarovej verzie tejto skladby.
Monogamný vzťah (album)

Monogamný vzťah je štúdiový album, ktorý nahral Richard Müller. Album vydalo v roku 2004 hudobné vydavateľstvo Universal Music. Album produkoval Mike Caffrey, John Lardieri, Richard Müller, Paul Ogunsalu.
Národné futbalové mužstvo Bosny a Hercegoviny

Národné futbalové mužstvo Bosny a Hercegoviny reprezentuje Bosnu a Hercegovinu na medzinárodných futbalových akciách, ako sú Majstrovstvá sveta alebo Európy.
V minulosti bola Bosna a Hercegovina súčasťou Juhoslávie, od roku 1993 sú členom UEFA.
História.
Mužstvo sa nikdy nedostalo na záverečný turnaj majstrovstiev sveta alebo na majstrovstvá Európy. V kvalifikácii na majstrovstvá Európy chýbalo Bosne a Hercegovine len dva body na postup do záverečného turnaja, ale v poslednom zápase len remizovali s Dánskom 1-1. Vďaka tejto remíze postupovali na majstrovstvá Európy Dáni.
V kvalifikácii na postup na majstrovstvá sveta 2006 začala Bosna veľmi dobre. V skupine dokázali dvakrát remizovať zo Španielmi a dokonca porazili Srbsko a Čienu Horu a Belgicko. Hlavne na zápasy zo Srbskom a Čiernou horou sa kládol dôraz, lebo boli spolu v jedom štáte. Prvý zápas vyhrala Bosna, ale druhý zápas v Belehrade prehrali len tesne 1-0. Nakoniec skončili v skupine na treťom mieste, štyri body od postupu do baráže.
V roku 2009 sa Bosniaske národné mužstvo dostalo najďalej v kvalifikácii, keď postúpili do baráže o majstrovstvá sveta. V nej sa stretli proti Portugalsku. Ale obidva zápasy prehrali zhodne 1-0 a na majstrovstvá Európy postúpili Portugalčania.
Zostava.
"Aktuálna k 2. marcu 2022"
Mr. Lordi

Tomi Petteri Putaansuu (* 15. február 1974, Rovaniemi, Fínsko), známy skôr pod prezývkou Mr. Lordi, je frontman, spevák a zakladateľ fínskej hard rockovej/heavy metalovej skupiny Lordi. Skupinu založil, keď mal 18 rokov. Študoval tvorbu filmu v Torniu, vďaka čomu vytvoril prvý klip k ich singlu.
44 (album)

44 je štúdiový album, ktorý nahral Richard Müller. Album vydalo v roku 2005 hudobné vydavateľstvo 44 s.r.o. Album produkoval Henrich Leško.
Port Metro Vancouver

Port Metro Vancouver (oficiálne Vancouver Fraser Port Authority) je názov novej organizácie pre lodnú dopravu a s ňou súvisiacu pozemnú a námornú prepravu tovaru a pasažierov v oblasti Metro Vancouver.
Dejiny.
Pred fúziou.
Pred vznikom tejto organizácie boli v oblasti Metro Vancouver tri oddelené prístavné úrady: Port of Vancouver, ktorý bol najväčším prístavom v Kanade, Fraser River Port Authority a North Fraser Port Authority.
Aj keď boli tieto prístavy finančne sebestačné, federálna legislatíva upravujúca ich činnosť nebola veľmi efektívna. Keďže všetky tri prístavy boli samostatné právne subjekty, boli nútené súťažiť so sebou navzájom. V roku 2006 si toho všimli miestne médiá, pričom sa zistilo, že nedávno rozšírené doky Fraser Surrey Docks, ktoré prevádzkoval Fraser River Port Authority v North Delta, boli nevyužité po tom, čo sa ich hlavný prepravca CP Ships rozhodol presťahovať do zariadení patriacich Port of Vancouver, ktoré sa už blížili ku svojej plnej kapacite.
No ozvali sa aj hlasy proti prípadnej fúzii, ktoré sa obávali, že nový úrad nerozpozná potrebu zvláštnej starostlivosti o rieku Fraser. John Cummins, poslanec za obvod Richmond East - Delta označil fúziu za „výpredaj“ North Fraser River Authority medzinárodným námorným prepravcom.
V júni 2006 povolilo federálne ministerstvo dopravy týmto trom prístavným úradom vypracovanie štúdie o zlepšení efektivity vancouverských prístavov ich fúziou do jedného. Výsledná správa zdôraznila niekoľko výhod fúzie a 16. júna 2006 ministerstvo dopravy udelilo „Osvedčenie o zámere zlúčiť prístavné úrady“. 21. decembra 2007 kanadská vláda uverejnila osvedčenie o zlúčení, ktoré umožnilo trom prístavným úradom zlúčiť sa do jedného s účinnosťou od 1. januára 2008.
Po fúzii.
Po fúzii sa prístavná správa dostala do sporu s mestom Mission nad plánom postaviť kontajnerový terminál v ekologicky citlivých mokradiach. Prístavné orgány pripustili, že takéto plány existovali už pred fúziou a aj to, že neboli vopred konzultované s dotknutými obyvateľmi.
Zástancovia jeho výstavby argumentujú tým, že nový terminál prispeje k zníženiu emisií a nákladnej dopravy v celom regióne a odľahčí dopravnej infraštruktúre, zatiaľ čo kritici sa domnievajú, že kamióny sa môžu radšej pohybovať cez mesto a pôsobiť dopravné a environmentálne problémy tam. Veľa obyvateľov sa tiež obáva, že kontajnerový terminál bude nevzhľadný.
V.V. (album)

V.V. (alternatívny názov V.V. 2006) je štúdiový album, ktorý nahral Richard Müller. Album vydali v roku 2006 hudobné vydavateľstvá 44 s.r.o. a Závodský. Album produkoval Richard Müller a Mike Caffrey.
"V.V." Richard Müller označil za svoj Vianočný album, ktorý si daroval v roku 2006 pod stromček a venoval ho svojim deťom. Vznikol počas improvizovaného stretnutia z materiálu, ktorý mal práve k dispozícii v sobotu 4. novembra 2006 (šesť textov) a nahral ho spolu hudobníkmi pieseň za piesňou, takmer naživo, v štúdiu na Manhattane.
Šteklenie

Šteklenie je reakcia človeka na rýchle a slabé dotyky v šteklivých častiach tela (chodidlá, podpazušie, krk, brucho, boky). Často spôsobuje eufóriu. Človek sa nemôže poštekliť sám, lebo existujú mechanizmy, ktoré nervové zakončenia zoslabia.
Karol Kisel

Karol Kisel (* 15. marec 1977, Košice) je bývalý slovenský futbalista a reprezentant.
Kariéra.
Karol Kisel sa narodil v Košiciach. Jeho otec Karol je tiež bývalý futbalista a futbalový tréner. V miestnom klube Lokomotíva začal s futbalom, vďaka ktorému sa, po vojenčine v Dukle Trenčín, dostal do Česka. V roku 2000 si ho vyhliadol do pražského Bohemians tréner Vlastimil Petržela. V Bohemians strávil tri a pol roka, počas ktorých bojoval o najvyššie ligové miesta, ako aj o záchranu. Dostal sa aj do slovenskej reprezentácie do 21 rokov a zúčastnil sa s ňou majstrovstiev Európy na Slovensku v roku 2000 a olympijských hier v Sydney v rovnakom roku. V roku 2003 Bohemians zostúpil do druhej ligy a Kisel prestúpil za šesť miliónov korún do Slovana Liberec. Počas pôsobenia v Liberci sa natrvalo presadil aj do slovenskej seniorskej reprezentácie. Pravidelne patril medzi najlepšieho cudzinca v českej lige a lete 2005 po ňom siahla pražská Sparta. Pretože Kiselovi v Liberci končila zmluva prišiel takmer zadarmo. Bohužiaľ do Sparty zamieril Karol Kisel v čase, keď najslávnejší český klub mal najväčšiu krízu za posledných dvadsať rokov. Od svojho príchodu už zažil troch trénerov a až ten posledný, Michal Bílek, dokázal úpadok zastaviť. Napriek tomu nemožno povedať, že by tri roky v červenom drese Sparty boli pre Kisela neúspešné. S tímom vyhral Pohár ČMFS a získal veľmi cenený double (pohár + liga). Zahral si v pohári UEFA. V zime 2009 mu ukončili v Sparte zmluvu, keď nepresvedčil trénera Jozefa Chovanca a sám sebe dohovoril amatérske angažmán v prvoligovom Liberci.
V lete roku 2009 si vyskúšal prvý zahraničný angažmán, keď si ho do svojho nového tímu Sydney FC priviedol tréner Vítězslav Lavička. Vo svojej prvej sezóne v Austrálii získal s klubom titul. V rokoch 2010–2011 hral vo Slavii Praha, pak sa vrátil do Austrálie do Sydney FC. Profesionálnu kariéru ukončil v decembri 2013 v pražskej Slavii.
Osobný život.
Od roku 2006 je ženatý. Manželka Lucie mu priviedla v lete 2007 na svet dcéru Carmen. Karol Kisel je tiež študent právnickej fakulty Západočeskej univerzity v Plzni. Právo začal študovať v Košiciach, potom chcel prestúpiť do Prahy. Musel by ale znovu do prvého ročníka. Preto štúdium prerušil a vrátil sa k nemu v roku 2009.
Letisko Nikolu Teslu Belehrad

Letisko Nikolu Teslu Belehrad (), (IATA: BEG, ICAO: LYBE) je medzinárodné letisko nachádzajúce sa 12 km od centra srbského hlavného mesta Belehrad. Je známe tiež ako Letisko Surčin, a to vďaka štvrti Surčin, v ktorej sa nachádza. Letisko bolo pomenované po svetoznámom srbskom fyzikovi Nikolovi Teslovi. Národná letecká spoločnosť Srbska, Air Serbia, využíva toto letisko ako základňu.
História.
Belehradské letisko bolo otvorené v roku 1927. V roku 1928 začali srbské aerolinky Aeroput z letiska prepravovať prvých cestujúcich. Do začiatku druhej svetovej vojny využívali letisko aj spoločnosti Air France, KLM a British Airways. Počas druhej svetovej vojny bolo letisko obsadené nemeckou armádou.
Koniec vojny.
V roku 1944 bolo letisko zrenovované a do konca vojny bolo používané Juhosláviou a Sovietskym zväzom. Civilná doprava bola opäť zavedená v roku 1945. V roku 1947 začala letisko používať opäť Jat Airways a JUSTA. S nástupom prúdových dopravných lietadiel sa belehradské medzinárodné letisko stávalo čoraz viac používanejším.
Už (album)

Už je jedenásty sólový album, ktorý nahral Richard Müller. Album vyšiel 17. mája 2010 vo vydavateľstve Sony Music. Na albume spolupracoval s Petrom Grausom a Tomášom Zubákom, ktorí sú známi z pôsobenia v skupine B3. Richard Müller s nimi spolupracoval v roku 2000 na skladbách Nahý a Láska v sieti. Autorom štyroch textov je Vlado Krausz, dvorný textár skupín IMT Smile a Peha. Vokály nahrala Tina. Album produkovali Peter Graus, Marián Kachút, Slávo Solovic, Tomáš Zubák a Richard Müller.
Brno-Komín

Brno-Komín je mestská časť na severozápadnom okraji štatutárneho mesta Brna. Pod názvom Komín tiež katastrálne územie a do 16. apríla 1919 samostatná obec.
Mestská časť má rozlohu 760,03 ha, je tu evidovaných 44 ulíc a 2 257 adries.
Európsky zatýkací rozkaz

Európsky zatýkací rozkaz (EZR) je zatýkací rozkaz platný vo všetkých členských štátoch Európskej únie (EÚ). Členský štát jeho vydaním žiada vykonávajúci štát o zadržanie a vydanie obvineného alebo odsúdeného do štátu pôvodu za účelom trestného stíhania alebo výkonu trestu odňatia slobody. Vydanie vyžiadanej osoby musí prebehnúť v lehote do 90 dní od zadržania alebo do 10 dní, ak vyžiadaná osoba súhlasí s vydaním.
Pavel Fejdi

Pavel Fejdi (* 9. august 1949 Bratislava – † 10. november 2013, Bratislava) bol slovenský mineralóg, kryštalograf a vysokoškolský pedagóg.
Život.
Narodil sa 9. augusta 1949 v Bratislave. Strednú školu absolvoval v Bratislave roku 1967, následne nastúpil na štúdium geológie na Prírodovedeckej fakulte UK v Bratislave. Špecializoval sa na mineralógiu a kryštalografiu, ktorá v tej dobe na univerzite dosahovala svetových kvalít. Od roku 1972 pracovník Katedry mineralógie a kryštalografie. V roku 1978 získal titul RNDr., o rok neskôr titul CSc. V roku 1979 absolvoval 6-mesačný pobyt v mineralogicko-kryštalografickom laboratóriu na Université Pierre-et-Marie-Curie v Paríži. V neskoršom období na Katedre mineralógie a petrológie prednášal kryštalografiu, kryštalochémiu a podieľal sa na výučbe ďalších predmetov. Autor viacerých vysokoškolských učebníc a skrípt. V roku 1988 získal titul docent. Ako pedagóg a vedec vynikal svojimi odbornými znalosťami, charizmou a morálnou autoritou. Zomrel náhle v dôsledku komplikácii po chirurgickom zákroku 10. novembra 2013.
Vedecká činnosť.
Vo svojej vedeckej práci riešil alebo sa podieľal na riešení otázok kryštálových štruktúr vivianitu, mullitu a syntetických pyroxénov. Venoval sa aj štúdiu xenolitov v alkalických bazaltoch slovenských neovulkanitov, geotermobarometrii a iným, ako napr. prítomnosti minerálov azbestu v prachových časticiach. Podieľal sa morfologickom štúdiu kryštálov fullerénov v období narastajúceho svetového záujmu o tieto látky. Venoval sa aj popularizácii moderných mineralogických poznatkov a prekladom populárno-náučných kníh. Nie počtom ale kvalitou sú jeho odborné práce radené k najlepším vo svojom obore, o čom svedčí aj veľké množstvo registrovaných citácií jeho článkov.
Významné práce a publikácie.
Medzi jeho významné publikované vedecké práce patria články:
Vydané slovníky, skriptá a učebné texty:
Podieľal sa na prekladoch viacerých populárno-náučných kníh o mineralógii a petrológii. Napr.:
Elektrický rušeň 362

Elektrický rušeň 362 je dvojsystémový elektrický rušeň, prezývaný "Eso", alebo "Rýchle Eso", vyrábaný podnikom Škoda Plzeň v roku 1990.
Dvojpodvozkový, štvornápravový stroj, poháňaný štyrmi trakčnými motormi vznikol prestavbou radu 363, s ktorým je takmer zhodný. Zvýšením maximálnej rýchlosti na 140 km/h je určený predovšetkým na osobnú dopravu a vďaka dvojsystémovosti je použiteľný na všetkých elektrifikovaných tratiach na Slovensku a v Česku.
Prototyp vznikol v roku 1990, kedy bol posledný kus série 363 osadený novým typom trakčných motorov a prevodom pre maximálnu rýchlosť /h. V podstate ide o kombináciu podvozku stroja 162 s nadstavbou a technikou radu 363. Na slovenských rušňoch, ktoré sú dislokované v bratislavskom depe, (15 ks) boli v rokoch 1999 až 2002 menené len prevody so súkolím. Prestavbu rušňov urýchlilo zavádzanie vlakov kategórie EuroCity a InterCity na slovenských aj českých tratiach.
Prevádzka.
Na Slovensku tieto rušne prevádzkuje výlučne štátny osobný dopravca Železničná spoločnosť Slovensko prevažne na vozbu rýchlikov medzi Bratislavou a Zvolenom, resp. Banskou Bystricou a regionálnych rýchlikov medzi Bratislavou a Žilinou, resp. Košicami.
Universal Music Group

Universal Music Group (UMG) je najväčšia americká hudobná korporácia. V súčasnosti je prevádzkovaná ako dcérska spoločnosť parížskeho mediálneho konglomerátu Vivendi. UMG vlastní distribučnú spoločnosť Universal Music Publishing Group, ktorá je druhou najväčšou hudobnou distribučnou spoločnosťou na svete. Universal Music Group sídli v meste Santa Monica v Kalifornii.
Universal Music Group je súčasťou tzv. veľkej štvorky, ktorú tvoria štyri hudobné vydavateľstvá s dominantným postavením na trhu: Universal Music Group, Sony BMG, Warner Music Group a EMI.
Munster (Írsko)

Munster (, ) je historická írska provincia na juhu, resp. juhozápade Írska. Podľa sčítania uskutočneného v roku 2011 má provincia 1 246 088 obyvateľov, najväčším mestom je prístavné mesto Cork. Ďalšie významné mestá sú Limerick a Waterford. V súčasnosti provincie v Írsku nemajú žiadnu oficiálnu funkciu, neslúžia ani na samosprávne účely. Na vlajke provincie sú tri korunky na modrom poli, odkazujú na tri stredoveké kráľovstvá, ktoré sa tu rozprestierali v 12. storočí.
Grófstva.
Munster tvorí šesť tradičných írskych grófstiev (v Írsku ich bolo do roku 1838 32): Clare, Cork (dnes je z neho vyčlenené samotné mesto Cork), Kerry, Limerick (dnes je z neho vyčlenené samotné mesto Limerick), Tipperary (dnes rozdelené na dve grófstva North Tipperary a South Tiperrary) a Waterford (dnes je z neho vyčlenené samotné mesto Waterford).
Írčina.
Podľa sčítania 2011 z populácie staršej ako 3 roky (1 189 114 ľudí) ovládalo írčinu 45,2 % (537 564 obyvateľov). Niečo vyše štvrtina z nich (28,2 % – 151 721) írčinu používa iba v školstve, kde je vyučovanie írčiny povinné.
V provincii sa nachádza niekoľko gaeltachtov, v ktorých žije 9 737 ľudí s írčinou ako materinským jazykom (z celkového počtu 35-tisíc v celom Munsteri). Podľa sčítania z roku 2011 tu žije 13 193 ľudí, ktorí rozprávajú po írsky každý deň mimo vzdelávacích zariadení.
Počet Gaelscoil (škôl s vyučovacím jazykom írskym) v posledných 10 rokoch prudko vzrástol. V Munsteri sa nachádza druhý najvyšší počet základných a stredných škôl s vyučovaním v írčine (46, resp. 22) zo štyroch írskych provincií.
Politické rozdelenie.
Provincia je v súčasnosti rozdelená na sedem grófstiev a tri samosprávne mestá.
Najväčšie aglomerácie (2011).
Aglomerácie nad 20-tisíc obyvateľov podľa sčítania z roku 2011:
Polyxo (dcéra Neila)

Polyxo alebo Polyxó ("Polyxo/iný prepis: Polyxó") je v gréckej mytológii dcéra riečneho boha Neila, manželka líbyjského kráľa Danaa.
Polyxo bola manželka líbyjského kráľa Danaa a matka jeho dcér, Autonoy, Theano, Élektry, Kleopatry, Eurydiky, Glaukippy, Anthéleie, Kleodóry, Euippy, Erato, Stygny a Bryky. Danaos mal päťdesiat dcér, niektoré mal so svojimi manželkami, alebo družkami. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, otca poslúchli všetky a bohovia ich preto po smrti odsúdili na večný trest nosiť v podsvetí do deravého suda vodu.
Tŕstie (vrch v Stolických vrchoch; 1121 m)

Tŕstie () je vrch v Stolických vrchoch, krajinnom celku Slovenského rudohoria. Leží nad Rimavskou Pílou (miestna časť Tisovca), približne západne od Revúcej. 
Poloha.
Nachádza sa v strednej časti Stolických vrchov, v geomorfologickom podcelku Tŕstie. Leží na území Banskobystrického kraja, okresu Rimavská Sobota a zasahuje na katastrálne územie obce Krokava a mesta Tisovec. Najbližšími sídlami sú západne situovaná Rimavská Píla, severozápadne ležiaci Tisovec a juhozápadne Hačava, južne sa nachádza Hnúšťa, juhovýchodne Krokava, východne Ratkovské Bystré a Revúca a severovýchodne Muránska Lehota a Muráň.
Opis.
Tŕstie leží v strednej časti pohoria, v hrebeni, vedúcom od vrchu Tri chotáre () južným smerom na Kvakov vŕšok (). Západne sa nachádza Hradová (), Poľana (), Čelo () a Ostrá (), južne Ohrablo (), Paseka (), Krakov vŕšok () a Lazy (), východne Nižný vrch (), Dutková () a Predné Tŕstie () a severne Krížna poľana (), Salašiská (), Tri chotáre () a plytkým sedlom oddelená Holcková (). Oblasť patrí do povodia rieky Rimava, kde vodu zo západnej časti odvádza Ľadový a Palinový potok a z južnej a východnej riečka Blh. Na vrchol vedie niekoľko značených turistických chodníkov. Na severozápadnom úbočí stojí horská chata.
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Stolických vrchov, Nízke Tatry, Veporské vrchy, Poľanu, Revúcku vrchovinu, Volovské vrchy a Spišsko-gemerský kras.
Premio Herralde

Premio Herralde de Novela je španielska literárna cena, ktorú udeľuje nakladateľstvo Editorial Anagrama za nepublikovaný román v španielskom jazyku.
Bola založená v roku 1983 a pomenovaná po zakladateľovi nakladateľstva Jorgu Herraldovi. Je udeľovaná každý rok v novembri.
Union Pacific Big Boy

Union Pacific Big Boy je trieda rušňov spoločnosti American Locomotive Company 4000 s usporiadaním pojazdu 4-8-8-4, teda (2´D)´D2´. Tieto členené, uhlím-poháňané parné rušne boli vyrábané medzi rokmi 1941 až 1944 a prevádzkované spoločnosťou Union Pacific Railroad do roku 1959. Flotila Big Boy sa skladala z 25 rušňov, ktoré sa používali v divízii Wyoming na transport nákladov cez pohorie Wasatch, medzi mestami Green River vo Wyomingu a Ogdenom v Utahu. Rušne Big Boy boli jedinými rušňami, ktoré používali usporiadanie pojazdu 4-8-8-4. S ich dĺžkou a hmotnosťou bolo použité usporiadanie pojazdu Mallet. V tomto rušni je použité usporiadanie (2´D)´D2´, čo znamená, že len štyri nápravy sú pevne uložené v ráme rušňa. Vďaka takému usporiadaniu boli rušne schopné prechádzať oblúkmi s 20°, čo zodpovedá polomeru 88 metrov. Pevný rázvor týchto rušňov je .
Z 25 vyrobených rušňov existuje v súčasnosti len 8, pričom len jeden, s číslom 4014 je prevádzkyschopnom stave.
Dizajn.
V roku 1936 uviedla spoločnosť Union Pacific rušne typu Challenger na svoju hlavnú linku cez pohorie Wasatch medzi mestami Green River a Ogden. Väčšina trate má sklon 0,82 % v oboch smeroch, ale sklon na východ od Ogdenu smerom cez pohorie Wasatch dosahoval 1,14 %. Vlak s nákladom 3 300 ton požadoval dvojicu parných rušňov a postrkový rušeň, ktorý pomáhal prekonať tento sklon.
Na elimináciu potreby dvoch rušňov na čele vlaku a postrkového rušňa na konci, spoločnosť Union Pacific sa rozhodla, že navrhne nový rušeň. Preto mal byť nový rušeň taký, aby bol zároveň rýchlejší a výkonnejší ako rušne s usporiadaním 2-8-8-0. Aby sa vyhli zmenám na rušni, mala byť nová trieda schopná ťahať dlhé vlaky pri konštantnej rýchlosti /h, cez akékoľvek horské stúpania.
Vedúcim návrhárom bol mechanik Otto Jabelmann. Na rušňoch typu Challenger boli predĺžením kotlov zväčšené ohniská na približne 5,97 × , pridané štyri hnané kolesá, ktoré mali zmenšený priemer z 1753 na . Rušne Big Boy boli členené, podľa dizajnu Mallet. Ten umožňoval stabilitu pri rýchlosti /h. Tiež boli dizajnované na vysokú spoľahlivosť a bezpečnosť. Maximálny výkon dosahovali približne pri rýchlosti /h, a optimálnu ťažnú silu pri rýchlosti /h. Ich spotreba bola vody a 11,4 tony uhlia na 100 kilometrov, preto boli spájáné s tendrami zvanými "stonožka" so siedmimi nápravami.
Bez tendra mal rušeň najdlhšie telo zo všetkých podobných rušňov.
Antonio Ungar

Antonio Ungar (* 1974, Bogotá, Kolumbia) je kolumbijský spisovateľ.
Životopis.
Žil v Bogote, v džungliach Orinoka, v Európe a v Jaffe v Izraeli. Pracuje pre niekoľko kolumbijských novín a časopisov. V roku 2010 sa podieľal v pohraničnej provincii Venezuely, v Arauca, na kampani na podporu kultúry miestnych obyvateľov. Mottom kampane a záverečnej konferencie s účastníkmi bolo "Arauca Lee, Escribe Y Cuenta".